Monica llas 


Zăpezi abstracte 


Editura MA RINEASA 
2000 


Coperta - Dana Marineasa 


€ Monica llas € Editura MARINEASA 


Consilier editorial - Viorel Marineasa 
Tehnoredactare - Attila Hizo 
Imprimat la TIPOGRAFIA MARINEASA 
Str. Mureş 34 - Timişoara 
Tel. 094/20.58.18; 056/18.32.57 


E-mail: sunca44(ghotmail.com 


*..„Zvârlire de obiecte prin aer către Nord, 
de braţe inutile, de avioane rupte 

în crivățul pe care îl încord 

ca pe un arc menit să lupte. 

Înspre zăpadă totul!...” 


NICHITA STĂNESCU 


fiord 


Vestita mare ne aşteaptă 
pe-ntinsul rece şi abstract; 
Cuvintele ne spun în şoaptă, 
(se ştie numărul exact!) 


Scânteia albă va apune. 
Zăpezile azi sunt fierbinţi! 
Din trei vocale, una spune 
că ne vor vinde pe arginti. 


Într-o secundă, gândul bate 

şi sună-albastru albul nord. 
Tu vei pă-trunde în cetate, 

eu voi rămâne în fiord. 


Şi din pianul vechi, sonate 
vor izbucni în vechi acord! 


singură 


În gând mai viscoleşte încă 

ninsori albastre şi fierbinți, 
deci, niciodată alba stîncă 

nu m-a vândut pe trei arginti! 


Şi niciodată, din iubire 
n-am coborât iar pe pământ...! 


Imi caut singura ieşire 
spre bezna albă, prin cuvânt! 


undeva 


Undeva spre țărmul verde 

a sfârşit învins un val... 
Undeva pasărea pierde 

Jocul şansei inegal... 


Undeva un veşnic soare 
arde piatra de hotar, 
dimineaţa când răsare 
o-ntâmplare într-un zar! 


Undeva steaua polară 
luminează un sfârşit; 
undeva acum e vară, 
solul alb s-a rătăcit... 


Undeva e veşnic bine 
$1 e ceaiul aromat, 
undeva ritmuri regine 
cad albastru în păcat! 


contur 


Când fluturii sunt doar contur 
şi curg spre filele veline 
se spune că prin gerul pur 
vin magi de seară să se-nchine... 


Când fluturii sunt la apus 

şi trecem - doi - prin ceața fină, 
tu mă întrebi dacă ţi-am spus 

taina rămasă pentru cină... 


...$i dacă-n gerul cel mai pur 
vor prinde fluturii contur. 


duceam 


Duceam corabia de gânduri în derivă 
şi semne de-ntrebare în aval; 
purtam durerea lor captivă 
înspre tăcerea tristului oval... 


Treceau prin gerul absolut convoaie 
de albe foşnete şi-n trupul meu 

îngenunchea solemnă sfânta ploaie 
şi zborul îmi era atât de greu...! 


...Eram dintr-o greşeală in convoaie...! 


cumpănă 


Câştigă cumpăna şi pierde 
secundele-n ecou răsfrânte, 
pădurile cu suflet verde 
şi fluturii cu aripi frânte... 


Mă pierde cumpăna când suie... 
...Apoi câştigă un război! 

Sunt întâmplarea care nu e 
decât blestemul albei foi... 


Mă schimbă cumpăna-n statuie 
mă viscoleşte printre voi! 


abstract 


Ard albastrele păduri! 
Vine nordul dinspre nord. 
Mugurii sunt picături, 
gândurile - un fiord... 


Vine nordul, arde frig! 

Într-un curcubeu abstract 
Bate gândul şi te strig; 

sunt ecoul tău exact...! 


Arde nordul - vine frig 
sună-albastru când te strig! 


10 


pustiu 


Şi-a început pustiul verde 
eram acolo eu, erai şi tu, 

era şi clipa care pierde 
abstractul da şi polul nu... 


Şi se vedea ca niciodată 
nisipul gri, secunda ta, 

cu eram blânda vinovată 
tăcerea care se-auzea... 


Tu - o silabă-nsângerată 
de gândul stins din vina mea! 

adagio 


Ne scade greu şi ne adună 

secunda tristă-n care-am fost. 
Nici vestea rea nici vestea bună 

nu ne cunoaşte pe de rost... 


Între sosire şi plecare 
ne e cuvântul adăpost... 
Nici un răspuns nici o-ntrebare 
nu ne cunoaşte pe de rost...! 


Secunda albă e-o-ntâmplare 
în care suntem fiindcă-am fost! 

rondel 


Şi steaua care stă acum la pândă 
în ziua ta cu trupul stins, 

când trece pasărea flămândă 
peste făntâni cu ochiul nins... 


Şi ploaia albastră şi plăpândă 
şi cel mai alb cuvânt învins 
de steaua care stă acum la pândă 
în zarea mea pe cer aprins... 


Pe trei arginti o sá ne vândă 

şi-o să ne piardă dinadins, 
secunda albă şi plăpândă 

şi ceasul verde neînvins 
de steaua care stă acum la pândă! 

cuvânt 


O pasăre de pradă. Cerul. 

Doar eu şi tu într-un cuvânt. 
Adâncul meu. Silaba. Gerul 

şi foşnetul prin care sunt! 


Petala galbenă. Furtuna. 

O joacă-n albul rătăcit. 
Adâncul tău. La noapte luna 

(O sorb din palmă). Liniştit 


Răsună bezna, rupe struna: 
Sfârşitul albului sfârşit! 

cădere 


Când voi afla de unde să te chem 
va fi tăcere-n lume şi-n tăcere 
vei răsuna de umbre şi mă tem 
că nu vei mai fi marea mea durere 


Şi sunetul va fi un curcubeu, 

va lumina-ntâmplarea peste lume, 
vei arde viu în locul meu, 

iti voi cunoaşte gerul după nume. 


Când voi afla de unde să te chem 
va fi tăcere-n lume şi-n tăcere! 
Voi căuta un semn să-l înviem 
din ultima secundă în cádere...! 

rouă pustie 


S-audă roua şi să tacă 
în stropii mari la răsărit... 
Flămânda mare cum îşi joacă 
albastru valul pustiit...! 


S-audă marea şi să-mi facă 
un rug în gerul viscolit 
şi-ntr-o silabă să mai treacă 
cu tine, ceasul nevenit...! 


16 


şi mai târziu... 


Cădea încet lumina în focul de onix 
O amintire albă incendia o poză. 
Cartagini fără număr. Cenuşă. Un 
phoenix 
Si taina infloritá în sângele de 
roză... 


Un țipăt. O săgeată şi înspre nord, cocorul 
cu aripa şi zborul din coajă de platan; 

nisipurile-albastre gândeau sonor decorul 
în fa diez ritmându-şi tăcerea un castan... 


În miez de zi lumina îl ajungea din urmă 
şi izbucneau în zare trei focuri de  caişi... 
Ingenunchiati de rouă stăteau ca într-o 
urnă 
copacii nepereche cu ochii mari deschişi... 

Un țipăt. O săgeată şi mai târziu - târziul 
pleca înspre departe cu florile de mai. 
Din cinci în cinci minute se termina 
pustiul 
şi începea cuvântul în urmele de cai. 


Un țipăt. O săgeată şi mai târziu - târziul 
din cinci în cinci minute ne pustia 
pustiul. 


J.S. Bach 


În fuga zeilor. Un clopot... 
Şi văile căzând încet! 
Şi cavaleria în tropot 
(Sonata lunii o repet...) 


Şi mâna ta o să-mi răspundă 
în versul trist şi împăcat: 
un strop de rouă, o secundă... 
lumina albului păcat. 

sunet 


Sunetele sunt mătase, 

fără umbră şi albastră... 
Zarul spune şase-şase 

când măsoară şansa noastră... 


Sunetele sunt o vale, 

(focul unui portocal), 
numără şi pun la cale 

în adâncul alb oval, 
între versurile tale 

să ard ger şi să fiu val, 


sunt un mugur de mătase 
cu miez alb! Deci - sase-sase...! 

pădure 


Pădurea. Un ochi de lumină...! 
Un fir de tăcere - un drum. 
Solemnă o veste senină 
şi crinul albit în parfum 


Ne cheamă un țărm de departe 
Tu - arzi în ecou, eu - răsun... 
Şi nordul cu sot te imparte 
în versuri şi eu le adun... 


... Lumina sonoră - departe 
în care răsar şi apun...! 

şi 


Un dans în ritm oriental... 

şi pelerini şi lungul drum, 
şi cântecul orizontal... 

şi podurile sunt de scrum! 


Şi ritmurile câte două 

şi versul alb scânteietor 
şi e deşert şi n-o să plouă 

şi umbrele şi nici un nor. 
Şi zbor şi semnul întrebării 

Şi gândurile sunt de ger 
şi e departe ţărmul mării 


şi sunt durerea care pier 


În dansul legănat al zării! 

tu 


Tu e?ti adâncul unui gând, 
spus în legende bizantine, 
aprinzi vocalele când sunt 
ecoul semnelor senine... 


Apoi a“teppi o mângâiere 
întâiul cer un ultim vers, 
secunda albă, o durere, 
în violetul tot mai ?ters! 

număr 


Bate-n turn un orologiu, 
număr una... patru foi! 

Frunzele aduc elogiu 
arborilor albi şi goi! 


Bate-un orologiu nouă; 


dintr-un mugur cade-o stea... 


Un inel un lac de rouă, 
două umbre - umbra mea! 


Bate orologiul zece; 
viscoleşte-n răsărit...! 
Iarna vine, iarna trece, 
mai aud un zornăit... 


Bate orologiul două; 
voi afla că m-am născut: 
1t1 sunt rană şi sunt rouă 
într-un vers neînceput...! 

aşadar 


Deci, am plecat eu şi cu tine... 

duc yola spre un țărm rotund, 
greselile-mi vorbesc de bine, 

iar beznele nu-mi mai răspund! 


Deci, în petalele de nufăr 
albastru mi le-a oglindit...! 

Deci, de tăcere nu mai sufăr; 
eşti steaua mea la asfintit! 


Deci sunt învinsă. E superb! 
Şi-n miezul versului sunt verb! 

a fost odată 


Au fost odată sunete cu fard 

şi altădată nişte flori de crin! 
Au fost odată peste-un miliard 

de frunze-albastre desenate fin... 


...Pásári de noapte, amfore cu vin, 
clipe suave aşteptând la rând... 
Am fost odată-n valea unui Rin 
şi altădată ger am fost şi gând... 


Am fost odată într-o carte când 
erai în toate semnul cel mai blând! 

în vechi acord 


E un blestem de fluturi trişti 
acest cuvânt venit din cer... 
Şi bucuria că exişti 
e ger în gând, arzând mister... 


Şi clopotele care bat 

şi păsările dinspre nord, 
ecoul încă luminat, 

pianul alb în vechi acord... 


Cuvântul e adâncul trist 
şi bucuria că exist...! 

Beethoven 


Şi mugurii inseninati de rouă, 

Şi liniştea aprinsă de furtună, 
cuvintele împărtăşite nouă 

şi o secundă care stă să-apună... 


Şi bezna clară dimprejur învinsă 
şi stelele în cer arzând tăcere 
din sunetul oval suav prelinsă 


greşeala, o vocală o durere... 


Şi mugurii şi sfânta adiere 
şi stelele în cer arzând tăcere... 


...Pianul alb, sonata lunii - sfere! 

rouă 


Când un bob de rouă arde 
pe altarul frunzei eşti 

un pian cu fără coarde; 
sunet sferelor cereşti! 


Şi-n a doua jumătate 

urcă foşnetul în rod... 
Simfonii neterminate 

pun între solfegii, pod! 


Mă repetă blând sonate 
să-mi înalțe esafod...! 

altfel 


Scânteia polară. (O noapte) 
cu gene prelungi m-aştepta 
din ger să-ți sculpteze, în soapte 
albastru învins - frica mea... 


Deci. Altfel: scânteia polară, 
în spaima săpată târziu 
va arde pădurea de ceară 
sub cerul sunând vişiniu... 


...Şi astfel vei fi za lunară; 
deci - versul pe care îl scriu! 


29 


octavă 


Un fir de ger. Un ceas curgând. 
Lumina. Aripa. Cobor... 
Răsună bezna într-un gând 
şi păsările albe-n zbor... 


# 


Un țipăt de argint pe ape 
din astre, rozele-au furat 
pădurea licărind sub pleoape 
din clipe - lacul spulberat...! 

Sfântul Don Quijote 


Paranteză 


Când îţi vine o scrisoare de la un 
necunoscut, 
cu un semn de întrebare desenat 
la început, 
să-i răspunzi în spaniolă şi uitând 
tot ce-ai ştiut, 
să-l găseşti fără busolă, în deşertul 
sáu tinut...! 


Semnul de aramă. Templele luminii. 
Întâmplarea verde. Marile erori. 

Înspre miazănoapte - turle mute, pinii 
Sfântul Don Quijote. Luptele cu mori! 


Râul care urcă. Macii de argint. 
La răscruce - două râuri rămurite. 


31 


Drumul către tine, printr-un labirint. 
Nimfele de gheaţă albe despletite... 


Sfântul Don Quijote să te aibă-n pază! 
Vântul care bate să te ardă blând! 

Don Quijote - sfântul - până la amiază 
să te aibă-n pază, să te schimbe-n gând! 


poate 


Poate că într-o secundă 
va fi gerul între noi! 

Poate că o să ne-ascundă 
o-ntâmplare pe-amândoi... 


Poate că o să ajungem 
foşnetele dinapoi 

Poate că o să străpungem... 
ceturile dintre noi... 


Poate că dintr-o greşeală 
vom ajunge în cuvânt; 
eu, în bezna lui ovală 
tu, în versul meu răsfrânt! 

sonatină 


Şi grâul copt cu marea-i faimă! 
Şi păsările de argint 
Ságetile arzând o spaimă... 
Şi zborul alb prin labirint! 


Din patru frunze cade una. 
Mirajul nopţii e în joc! 

O tine-n palma dreaptă, luna, 
pe-a treia, cea fără noroc! 


Luceafărul de zi, la noapte, 

va învinge-ntregul univers! 
Penumbra norilor, în şoapte 

va curge limpede, în vers... 


Eu voi cânta o sonatină, 
tu vei pleca şi vom fi trei 
şi-n bezna din cuvânt, senină, 
vol face rouă şi scántei...! 

amiezi 


Vin spaţii - amiezi verticale! 
O clipă din turn a căzut. 
Răsună cu patimi o vale; 
în foşnet senin absolut! 


E țărmul bătut de lumină; 

zăpezi peste rănile-albastre 
şi-n focul de frig, pe colină 

trec sănii împinse de astre! 


Betia e beznă aprinsă, 
un vad de păcate, un rug... 
Betia e vraja învinsă 
de versul din care eu fug! 

învață lumina 


Învață lumina să cânte! 
O frunză rănită-a rămas. 
Odaia e şi mai pustie; 
şi-ntârzie ultimul ceas... 


Aleargă, acuma e timpul! 
Vorbeşte de noi, apoi taci! 

Nu plânge. De-acum arde frigul, 
cum verdele vara-n copaci... 


Tristetea de astăzi e una! 
Seninul din mine a-nghetat. 
Nu plánge! Acum e totuna... 
Ce sfânt e sá cazi în păcat! 

vorbeşte-mi 


“Să imi vorbeşti de cáte se 
întâmplă 
în viscolul albastru de sub 
tâmplă...” 


Să îmi vorbeşti şi despre tine, 

despre culoarea ochilor, despre auz, 
în versul meu dacă ţi-e bine 

să arzi apoi în gerul din cuvânt difuz... 


Să îmi vorbeşti şi despre mine 
despre secunda albă răsărind în vis 
şi murmurat în sonatină 
să ardem amândoi în versul tău nescris! 


Să îmi vorbeşti de câte se întâmplă 
în viscolul albastru de sub tâmplă...! 

secundar 


Pornesc amiezi din secundar 
spre marea dăruită nouă 
Arde silaba frig polar 
şi din adânc doar beznă plouă! 


Plecările pornesc din gând 
şi pregătesc marea greşeală 
Eu sunt un semn egal răsfrânt 
într-un ecou de ger - o zală! 


Eu sunt greşeală şi sunt semn, 
sunt lacrima şi îngerul de lemn! 

tăcere albă 


Răsunam albastru pe înalta mare... 
mai era durerea desenată fin, 
drumul înspre mine, semnul de-ntrebare, 
sfera de tăcere albă-a unui crin! 


Răsunam albastru şi înalta mare 
îmi spunea pe nume, mă ruga 
când vin 
să ard în tăcere şi din întâmplare 
să rămână-n lume adânc mai 
puţin... 


...Eu - durerea albastră desenată fin! 

senină 


Şi la urmă, fără urmă 

se vor stinge în lumină 
fluturii-ntristati de rouă 

de mătase şi cu fard... 
Şi spre seară valul veşnic 

o să vină, o să vină 
cu văzduhul din vocale 

şi furtuna. Şi-am să ard! 


Resturile de culoare 
şi bucăţile de cer 

se vor pierde printre seme 
răsunând din întâmplare... 


Şi la urmă, fără urmă 
va cădea învinsul ger 


39 


peste ultima secundă, 
peste trista întrebare... 
Tu vei fi albastra undă, 
eu acoul dinspre mare. 
Şi la urmă, fără urmă 
eu în tine am sá pier...! 


cer sonor 


Cerul din silabă pâlpâie sonor... 
Pasărea de seară a uitat de mine! 
Bate o secundă timpul viitor; 
foşnetul albastru dinspre mare 
vine... 


Tace o furtună. Sună un cuvânt! 
Ne împarte-n semne. Poate-i o 
greşeală 
Iarba ţipă verde (si e la pământ) 
în tăcerea albă sunt doar o vocală; 


cerul ei albastru, zarea verticală! 

labirint 


Un clopot, un țipăt de argint, 
un înger cu gene de lac... 
secundele din labirint 
ies albe şi tac, tac şi tac... 


# 


Valul priveşte din unde, 
albul se sparge sonor, 
singură urma răspunde 
sol, fa, re, do minor... 

noapte 


Ard umbrele pe țărm aprinse; 
corăbierii au plecat... 
nisipurile curg învinse 
spre insulele de agat...! 


Se naşte albă o poveste; 

un miez de noapte, un blestem! 
Prind păsările iar de veste 

$1 rásunám şi nu suntem... 


Se naşte albă o poveste; 
corăbierii nu mai vin! 
Mileniul care-ncepe este 
cu o durere mai putin...! 

câmp 


Şi literele - acestea abstracte 

cu braţe lungi şi ochi aprinşi! 
Secundele foarte exacte. 

Şi moartea lor. Noi - doi învinşi! 


Şi norii albi sculptați (de gheaţă) 
şi ploile care nu vin 
şi turnul care tipá-n piaţă... 
Caietul. Câmpul cel velin 
sub care mâine dimineață 
vei fi văzduhul meu senin...! 

trei 


Trei castele de nisip; 
mare zare “i aripă... 
Zid cu zid se înfiripă 
trei castele de nisip. 


Castă ramură de tei, 
în castel se înfiripă 
pentru zare “i aripă... 
Bate orologiul - trei! 

trandafirii galbeni 


Cad mugurii la margini de religii 
când verzile monezi bătute-n ape 
duc trandafirii galbeni în vestigii 
şi-nalta mare arde mai aproape... 


E rece focul semnelor desprinse 
dintr-un ceaslov uitat pe masă... 
Trec vastele pustiuri stinse 
prin umbra veche-a unei case... 


E straja de mătase violetă 
fără legendă dusă într-o cupă 
şi armoniile de trioletă 
răsună înainte să se rupă...! 

cristal 


Trei chipuri, trei cuvinte rare 
le aduce albastru în păcat... 
Un țipăt semn de exclamare, 
la urmă, versul blestemat! 


Trei chipuri - trei cristale clare. 
...Inalta mare a judecat! 
Cuvintele sunt păsări rare 
într-un văzduh nevinovat! 

triolet 


Adâncul este încă vis... 
Albastrul arde violet! 

Ecoul va lăsa nescris 
solfegiul unui triolet... 


Adâncul este în cuvânt 

şi în secunda viitoare, 
adâncul este unde sunt, 

eu - o silabă care doare 
tu - doar ecoul meu răsfrânt! 


47 


solar 


Nisipul gri răstoarnă cerul 
în vara cercului solar... 
Şi Sancho Panza scutierul 
şi umbra mea. Si pasul rar! 


În pofta inimii să cadă 
în ropotul de taină rupt 


cuvintele şi lupi de pradă... 


...cu morile de vânt mă lupt! 

cade lumina 


Cade lumina pe gânduri... 
Norul cu pleoape de ploaie... 

Roşu, pătrunde în stoluri, 
valul şi semnul îl taie... 


# 


Pe gânduri lunecă luntrea; 
undă în stoluri de semne... 
Trece trist gerul, şi puntea, 
cercul de foc să-l însemne! 

trist 


Să nu fii tristă, azi sunt trist; 

am cu o frunză mai puțin... 
Sunt foarte trist fiindcă exist 

în chiar aroma mea de crin! 


Să fii frumoasă, dacă sunt 

de trei petale împărțit, 
dacă în gerul din cuvânt 

sunt fiul tău dezmoştenit! 


(Mi-a spus, azi, crinul meu cel sfânt 
alb viscolit. Eu nu mai sunt!) 

cina cea de taină 


O sonată de lumină... 
Valul pe nisipul stins. 
Taina. Versul şi la cină 
suná-argintii un învins. 


O sonată. Trei cuvinte 

curg de sus în jos arzând 
şi în gerul lor fierbinte 

se încheagă tristul gând: 


să iti duci prin lume crucea 
de silabe şi de vânt 
şi să nu treci de răscrucea 
dinspre mare spre cuvânt! 

absolut 


Într-un ceas acum e bine; 
este zero absolut...! 

Într-un ceas eşti doar cu mine 
şi tăcerea a-nceput... 


Într-un ceas mă pierd în tine 
(cinci pătrare au trecut 
dintr-un ceas şi, iată, vine 
alt mileniu ne-nceput...) 


Într-un ceas, o întrebare 

a rămas fără răspuns... 
Într-un ceas înalta mare 

în albastru s-a ascuns. 


Într-un ceas, eu şi cu tine 
ardem gerul absolut; 
Într-un ceas tu şi cu mine 
în silabe ne-am pierdut! 

cer albastru 


Cerul de-albastru e gol! 

Torte se-aud pe aproape... 
Tace sonata în sol, 

gándul se-atinge de pleoape 


Uitá-te dacá má-ajungl; 
clipa-i de-acum pe sfârşite! 
Ploaia cu degete lungi 
bate-n fereşti aburite! 

zare 


În zarea ta sunt umbră sidefie, 
cuvântul care-a fost învins 

într-un pustiu ce-avea să fie 
ca-n vechile castele stins... 


^i-n versul táu care mă scrie 
cu un ecou de ger aprins, 
sunt alba vină-adusă pie 
fiindcă în mine azi a nins! 

lumină 


Lumina limpede-şi începe 
suavul templu - val cu val...! 
O mare de albastre stepe 
închisă-n strigătul oval... 


Şi ultimul pătrar se-aprinde; 

(de patru dimineti în rouă) 
secundele din ceas le vinde 

la pret de-un sunet câte două. 


Lumina limpede e sânge 
albastru-n marea care plânge! 

umbre prelungi 


Cu plete lungi şi păgâne, 
coloanele roz de calcar... 

O parte din iarbă rămâne 
ecoul aprins pe altar! 


Şi umbre prelungi - deodată 

în rozul marin repetat 
răsună, cum noi altădată 

ardeam într-un nord depărtat! 

văzduh 


Zbor albastru. Ochi nestins! 
Clopotele bat în vale. 

Ne primeşte alt cuprins; 
stele, puncte cardinale. 


Bezna arde. Cer. Amurg! 
Liniile verticale. 
Păsările-albastre curg 


printre gândurile tale. 


Eşti văzduhul din vocale! 

iarnă 


În vers e pustiu şi răcoare, 

pe mări, arde ger absolut; 
se pierd continentele-n zare 

cu ultimul sfert de minut... 


Sunt prima, deci ultima rană 
deschisă. Pe albul altar, 
port beznă în loc de coroană... 
şi sunt doar cuvânt! Şi dispar... 

Cuprins 


PP e aa d Aa dn dea bl 5 
SINCA a RUD Aa n E E 6 
A E 7 
COBLUT: i sata iba 8 
duceam us pL pica ca ali a ao dl 9 
e iii poz A A OI ITI SSN De RDI APARI LARES 10 
ADS e 11 
PUSO A aio 12 
O 13 
A O oic um A a e aa 14 
CUVANI; ad 15 
O ei. 16 
TOUA PUSE a. d d aa a da ad Ede: 17 
AMA curte o ai an dag ta dt te ea 18 
IS Baca tive sau End bero ea 20 
SÜNGE ee tte ette ete 21 
Dadute exceso iot tui ea ND NA edes 22 
S E A A ala oaia e m" 23 
TU zs oed ENE E em oda E SEE EE 24 
MIMI AAA 25 
O dala i ali 26 
a TOst DÍAS ¿la A 27 
Mer A eoo die adi at soul ati id 28 
BOSTON Aaa 29 
TLOLO C E a ata Ea la ua oim i a aa a 30 
altfel siii xu ARII PREIEI SRR Rio E EREI 31 
OCÍayd o Duet arc reb iN IIS 32 
Sfântul Don Quijote... ici 33 

A O RE ORE RR ae PRI 36 
A osia au alea a DDR dual uta 37 
învață lumina A RAR aa aa A ARI ID R 38 
VOLDEŞIE-TII i o ăi ci a RENT ia 39 
A A old ad 40 
tacere albas. aa 41 
A A 42 
Cer SODOT A eee 44 
JOD TEL oet f contente ertet ito ut ri OR 45 
ile loli M TTD AA 46 
CANI seca coe eere deb Ad PR da da la a 47 
A pc rm 48 
trandafirii galbeni e uii tee eee 49 
cristal san toc acela Ada lacăt e Lt 50 
A E ROS MIS 51 
A Acel a qunm ul a că Da d tea 52 
cade Tum: ais 53 
A A an a t conr eta ER 54 
cina cea A O Gate du eu 55 
absunt O aaa fuas 56 
Cer alBastpucu se d b T Dep 57 
PACEM M EE 58 
(IMA 59 
umbre prelipl A tes eee traen 60 
Mrd mL XP 61 
TA DUNE sai RN RERO POUR TEE TORNO 62 

